# Zmluva o dielo číslo

na výmenu vodomerov uzavretá podľa §536 a nasl. zákona č. 513/1991 Zb., Obchodný zákonník

(ďalej aj ako „zmluva“)

Čl.1. ZMLUVNÉ STRANY

* 1. ZHOTOVITEĽ:

Poštový kontakt: ............................

Zastúpená: ............................

Bankové spojenie ............................

Číslo účtu v tvare IBAN: ............................

IČO: ............................

DIČ: ............................

IČ DPH: ............................

Registrácia: ............................

Zástupca vo veciach plnenia zmluvy: .....................................

Kontaktný email: .......................................

Telefónne číslo: .......................................

 (ďalej len ako „zhotoviteľ“)

* 1. OBJEDNÁVATEĽ:

**Mesto Žilina**

**Námestie obetí komunizmu 1, 011 31 Žilina**

Zastúpená:

Bankové spojenie: Prima banka Slovensko, a.s.

Číslo účtu v tvare IBAN: SK45 5600 0000 0003 3035 1014

IČO: 00321796

DIČ: 2021339474

v zastúpení:

**ŽILBYT, s.r.o.**

Sídlo: Nanterská 8399/29, 010 08 Žilina

V mene spoločnosti koná: Ing. Jozef Pollák

IČO: 46723994

DIČ: 2023541344

IČ DPH: SK2023541344

Obchodný register: Okresný súd v Žiline, odd.: Sro, vložka č. 56867/L

Zástupca vo veciach plnenia zmluvy: ....................................

Kontaktný email: .......................................

Telefónne číslo: .......................................

(ďalej len ako „objednávateľ“)

(ďalej objednávateľ a zhotoviteľ spoločne aj ako „zmluvné strany“)

**Preambula**

(1) Táto zmluva sa uzatvára ako výsledok verejného obstarávania v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „Zákon o verejnom obstarávaní v úplnom znení“). Objednávateľ na obstaranie predmetu tejto zmluvy použil postup v zmysle právnych predpisov upravujúcich postup pri verejnom obstarávaní.

(2) Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

Čl.2. PREDMET ZMLUVY

* 1. Predmetom tejto zmluvy o dielo je záväzok zhotoviteľa vykonať dielo v rozsahu a za podmienok dohodnutých v tejto zmluve a záväzok objednávateľa zaplatiť zhotoviteľovi za jeho bezchybné vykonanie dohodnutú cenu.
	2. Dielom sa pre účely tejto zmluvy rozumie Výmenu vodomerov SV a TÚV v bytových jednotkách a v nebytových priestorov v bytových domoch v majetku Mesta Žilina a v správe spoločnosti ŽILBYT, s.r.o., ktorých zoznam tvorí prílohu tejto zmluvy samostatne po jednotlivých uliciach. Predmet zmluvy: Dodávka a demontáž/montáž vodomerov na studenú vodu s rádiovým odpočtom v počte 909 ks. Dodávka a demontáž/montáž vodomerov na teplú úžitkovú vodu s rádiovým odpočtom v počte 765 ks. Demontáž pôvodných vodomerov v počte 1674 ks. Pre rádiový odpočet dodanie 3 sad s terminálom, zaškolenie 3 osôb, dodanie softwar~~e~~, ktoré budú kompatibilné so softwarom na merače PRVN APATOR E-ITN 30.6 – rádio.
	3. Zhotoviteľ je povinný vykonať dielo vo vlastnom mene na svoje náklady a na svoje nebezpečenstvo v dohodnutom čase a v stanovenej kvalite. Zhotoviteľ zhotoví dielo na vlastný náklad, vo vlastnom mene, na vlastnú zodpovednosť, vlastnými technickými prostriedkami s tým, že Zhotoviteľ k riadnemu a včasnému vytvoreniu diela zabezpečí potrebné množstvo kvalifikovaných a technicky spôsobilých pracovníkov. Pri zhotovovaní diela bude Zhotoviteľ postupovať samostatne s prihliadnutím na odborné pokyny a inštrukcie zo strany dohodnutého zástupcu Objednávateľa.

Pri vykonávaní práce Zhotoviteľ výkonná:

* Zastavenie hlavného uzáveru vody v byte, vypustenie vody v byte
* Odpísanie stavu existujúcich vodomerov
* Montáž vodomerov s rádiovým modulom podľa platných meteorologických predpisov
* Zaplombovanie vodomerov
* Otvorenie hlavného uzáveru v byte
* Odskúšanie tesnosti spojov a správnej činnosti vodomerov
* Napustenie potrubia za hlavným uzáverom v byte
* Vystavenie montážnych listov vodomerov
* Odovzdávanie a uvedenie diela do prevádzky
	1. Zhotoviteľ je uzrozumený so skutočnosťou, že kvalitou diela sa pre účely tejto zmluvy rozumie dielo vyhotovené podľa uvedenej a dohodnutej technológie montážnych prác podľa platných metrologických predpisov STN noriem a právnych noriem platných na území SR. Zhotoviteľ sa zaväzuje, že dodá bytové vodomery v predpísanej kvalite, metrologicky overené podľa platných noriem. Zhotoviteľ musí byť odborne spôsobilý na celý predmet diela podľa z. 142/2000 Zz. o metrológií a ostatných právnych predpisov. Pokiaľ dielo nebude spĺňať uvedené požiadavky kvality, ide o vadu diela, ktorú je zhotoviteľ povinný odstrániť v rámci reklamácie objednávateľa bezodplatne.

Čl.3. ČAS PLNENIA

* 1. Zhotoviteľ vypracuje a dodá dielo v zmysle článku 2 v termíne: do 31.08.2021.
	2. Riadne vykonanie diela je potrebné preukázať dokončením dohodnutých prác v dohodnutom rozsahu a požadovanej kvalite. Tieto práce musia byť odovzdané so všetkými písomnými náležitosťami a požadovanej forme zástupcom objednávateľa. Zapísanie výrobných čísiel a konečných stavov meradiel do evidenčného listu.
	3. Zmluvné strany sa dohodli, že vo výnimočných prípadoch, ak vplyvom nepredvídateľných okolností, ktoré zhotoviteľ nemohol pri vynaložení náležitej odbornej starostlivosti predvídať a ktoré zabránia riadnemu a včasnému splneniu predmetu zmluvy zo strany zhotoviteľa, sa neuplatní ustanovenie zmluvy, týkajúce sa termínu dodania diela a ustanovenie čl. 4 za podmienky, že sa strany dohodnú na zmene pôvodne dohodnutých termínov dodania diela dodatkom k zmluve. Ak zhotoviteľ v prípade vyššej moci, či z dôvodu mimoriadnej udalosti preukáže nemožnosť plnenia predmetu tejto zmluvy v riadnom termíne, platí, že termín plnenia v zmysle tejto zmluvy sa posúva o obdobie preukázateľnej nemožnosti plnenia, zhotoviteľ však musí zaslať objednávateľovi elektronickú požiadavku s podrobným popisom prekážky. Pre vylúčenie pochybností platí, že v prípadoch podľa tohto bodu (v dôsledku vis maior alebo mimoriadnej udalosti), a na základe výslovnej elektronickej požiadavky zhotoviteľa, následkom čoho je potreba predĺženia času plnenia podľa bodu 3.1 tejto zmluvy, zmluvné strany uzavrú dodatok k tejto zmluve, predmetom ktorého bude primerané predĺženie termínov uvedených v bode 3.1 tejto zmluvy, t.j. o dobu trvania udalostí, ktoré sú nezávislé od vôle zmluvných strán. Dĺžku primeraného predĺženia termínov uvedených v bode 3.1 tejto zmluvy schvaľuje vždy objednávateľ. Zhotoviteľ v prípade zásahu vyššej moci, či z dôvodu mimoriadnej udalosti nemá nárok na úhradu akýchkoľvek naviac nákladov.

Čl.4. CENA DIELA, PLATOBNÉ PODMIENKY A ZMLUVNÉ POKUTY

4.1 Cena za zhotovenie predmetu zmluvy v rozsahu Čl. 2. tejto zmluvy a spôsobom uvedeným v Čl. 2 tejto zmluvy je stanovená

 vo výške nasledovne:

**Zmluvná cena celková:**

**Zmluvná cena celková:**

**(zhotoviteľ je/nie je platcom DPH)**

 **Slovom: ................................ eur**

4.2 Splatnosť vystavených faktúr je do 30 dní od jej doručenia objednávateľovi. V prípade, že faktúra nebude obsahovať všetky údaje uvedené v ustanovení § 71, § 74 zákona č. 222/2004 Z. z., alebo v bode 6.2. tejto zmluvy, alebo číslo tejto zmluvy, objednávateľ, objednávateľ je oprávnený faktúru vrátiť zhotoviteľovi a požadovať odstránenie nedostatkov. 30 – dňová lehota splatnosti v takomto prípade neplynie. Zhotoviteľ je povinný vystaviť novú faktúru s číslom tejto zmluvy a údajmi uvedenými v ustanovení § 71, §74 zákona č. 222/2004 Z. z. a v bode 2. tohto článku. Dňom doručenia novej opravenej faktúry objednávateľovi začne plynúť nová 30 - dňová lehota splatnosti.

4.3 V prípade omeškania s úhradou faktúry za riadne a včasne odovzdané dielo je objednávateľ povinný zaplatiť zhotoviteľovi úrok z omeškania vo výške 0,5% z fakturovanej sumy za každý deň omeškania.

4.4. Zmluvná pokuta sa považuje za zaplatenú jej pripísaním na účet dotknutej zmluvnej strany v peňažnom ústave uvedenom v čl. I. tejto zmluvy.

4.5. Zaplatením zmluvnej pokuty sa zhotoviteľ nezbavuje svojej povinnosti riadne splniť svoj záväzok zo zmluvy.

Čl.5. ZODPOVEDNOSŤ ZHOTOVITEĽA

5.1 Zhotoviteľ zodpovedá za to, že dielo bude zhotovené a dodané podľa ustanovení tejto zmluvy včas a riadne, t.j. v stanovenom termíne, bez závad a nedostatkov, v súlade s platnou legislatívou SR, STN, STN EN, TN a ďalšími súvisiacimi predpismi, pričom bude použiteľný na dohodnutý účel.

5.2 Zhotoviteľ sa zaväzuje postupovať pri vykonaní diela s maximálnou odbornou starostlivosťou, dodržiavať všeobecne záväzné predpisy a technické normy. Ďalej sa bude riadiť záväznými podkladmi objednávateľa, záväznými pokynmi objednávateľa, zápismi a písomnými dohodami zmluvných strán potvrdenými obidvoma stranami.

5.3 Záručná doba na zhotovené dielo je zmluvnými stranami dohodnutá v trvaní **36 mesiacov** a začína plynúť odo dňa akceptácie. Záručná doba sa automaticky predlžuje o dobu odstraňovania vady diela v záručnej dobe.

5.4 Zhotoviteľ nezodpovedá za vady diela, ktoré boli spôsobené použitím podkladov poskytnutých objednávateľom a zhotoviteľ ani pri vynaložení odbornej starostlivosti nemohol zistiť ich nevhodnosť, alebo na ne upozornil objednávateľa a objednávateľ na ich použití trval. Zhotoviteľ nezodpovedá za vady diela, ktoré boli spôsobené dodržaním nevhodných pokynov daných objednávateľom, ak zhotoviteľ na ich nevhodnosť písomne upozornil najneskôr v deň nasledujúci po zistení ich nevhodnosti a objednávateľ na ich dodržaní trval alebo ak zhotoviteľ túto nevhodnosť nemohol pri vynaložení odbornej starostlivosti zistiť.

5.5 Zhotoviteľ sa zaväzuje prípadné vady diela odstrániť bezodplatne, bez zbytočného odkladu najneskôr však do 7 pracovných dní po uplatnení oprávnenej reklamácie objednávateľom. Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomnou formou. Objednávateľ a zhotoviteľ sa môžu písomne dohodnúť na dlhšej lehote na odstránenie vád diela.

5.6 Reklamácia sa považuje za vybavenú odstránením vady diela alebo jeho časti riadne a včas, s potvrdením zo strany objednávateľa o prevzatí opraveného diela alebo jeho časti formou preberacieho protokolu.

5.7 Zhotoviteľ sa zaväzuje, že nepoužije dielo, ktoré je predmetom tejto zmluvy bez súhlasu objednávateľa na iné účely ako tie, ktoré sú určené v tejto zmluve.

5.8 Zhotoviteľ je povinný spôsobom bežným v jeho organizácii zabezpečiť dodržiavanie mlčanlivosti všetkými jeho zamestnancami, ktorí sa nejakým spôsobom zúčastnili na príprave a vyhotovení dokumentácie o ich obsahu, a to až do dňa, v ktorom sa tieto ako súčasť súťažných podkladov budú poskytovať uchádzačom.

Čl.6. ZÁVEREČNÉ USTANOVENIA

6.1 Všetky oznámenia, výzvy a iná korešpondencia podľa tejto zmluvy budú medzi zmluvnými stranami doručované osobne alebo doporučenou poštou na adresy uvedené v čl. 1 tejto zmluvy alebo emailom. Všetky úkony urobené písomne sú považované za doručené okamihom ich prevzatia druhou zmluvnou stranou. Písomnosť sa bude považovať za doručenú aj vtedy, ak nebude prevzatá druhou zmluvnou stranou, ktorej bola adresovaná, a to dňom, kedy bola uložená na pošte po neúspešnom pokuse pošty o doručenie písomnosti určenej zmluvnej strane ako adresátovi. Odosielateľ akejkoľvek písomnej správy môže požadovať písomné potvrdenie príjemcu. Písomnosť odoslaná emailom sa považuje za doručenú v deň, kedy bol email odoslaný. Kontaktné adresy pre doručovanie a odosielanie emailov sú za objednávateľa: ................................@zilbyt.sk a za zhotoviteľa: ........................... . E-mailová adresa uvedená v Čl. 1 tejto Zmluvy na strane objednávateľa je záväznou adresou pre doručovanie elektronickej pošty s tým, že zhotoviteľ je povinný zasielať elektronickú korešpondenciu na vedomie aj na elektronickú adresu: ............................. .

Rozhodujúci pri určení času doručenia je výpis o odoslaní emailu. Akúkoľvek zmenu v údajoch uvedených v Čl. 1 tejto Zmluvy sú zmluvné strany povinné bezodkladne si oznámiť.

6.2 Zmluva nadobudne platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia v súlade s § 47a ods. 1 Občianskeho zákonníka.

6.3 Pokiaľ v zmluve nie je dohodnuté niečo iné, platia pre zmluvný vzťah ňou založený ustanovenia Obchodného zákonníka č. 513/1991 Zb. v znení neskorších predpisov.

6.4 Objednávateľ je oprávnený odstúpiť od zmluvy v prípadoch uvedených v tejto zmluve. Objednávateľ je oprávnený od zmluvy odstúpiť aj v prípade, že zhotoviteľ poruší ktorékoľvek ustanovenie tejto zmluvy a k náprave nedôjde ani do troch dní od doručenia výzvy objednávateľa na odstránenie závadného stavu.

6.5 Bez ohľadu na dôvod ukončenia zmluvy, zhotoviteľ pokiaľ nebude inštruovaný objednávateľom inak, vykoná nasledovné kroky:

- okamžite zastaví práce, je však povinný objednávateľa upozorniť na vykonanie opatrení potrebných na to, aby sa zabránilo vzniku škody bezprostredne hroziacej objednávateľovi nedokončením činnosti podľa tejto zmluvy. Ak objednávateľ tieto opatrenia nemôže urobiť ani pomocou iných osôb a požiada zhotoviteľa, aby ich urobil sám, je zhotoviteľ na to povinný.

- odovzdá objednávateľovi úplne alebo čiastočne ukončené plnenia podľa tejto zmluvy

6.6 Neoddeliteľnou súčasťou tejto zmluvy sú nasledujúce prílohy:

Príloha č. 1 – Cenová ponuka zhotoviteľa

6.7 Zmluvné strany vyhlasujú, že zmluvu uzavreli slobodne, vážne a bez omylu, nebola uzavretá v tiesni za nápadne nevýhodných podmienok, zmluvu si prečítali, jej obsahu porozumeli a na znak súhlasu ju vlastnoručne podpísali.

6.8 Táto zmluva je vyhotovená v piatich vyhotoveniach, z  ktorých jeden je určený pre zhotoviteľa a štyri pre objednávateľa.

V Žiline dňa V Žiline dňa

.................................... .........................................

Zhotoviteľ: Objednávateľ :

 Mgr. Peter Fiabáne

 primátor mesta Žilina

Príloha č.1

Cenová ponuka zhotoviteľa